韓幹畫馬闕四足龍眠搨而全之
作者：劉子翬
朝代：宋

paragraphs: 吾聞兩臂天下重，馬失四蹄將底用。
平生想似萬里遊，對此惟心惻然動。
得非曾落駑駘羣，踠脫泥塗良已勤。
又疑逸氣厭拘係，絕蹯徑欲超浮雲。
諦觀事乃不爾劇，破練丹青老無色。
軒昂自有尊足存，顧眄一株陰山碧。
韓生筆法妙此圖，龍眠搨出了不殊。
斷鼇自昔徒聞說，續鳬雖工計已疏。
何如染作滄江遠明滅，要看追風蹴微雲。